OpenLLM-France/wikimedia huggingface dataset:
# Rassvet (Rostov)

* Per a altres significats, vegeu «Rassvet».
Rassvet (en rus: Рассвет) és un poble (un possiólok) de l'óblast de Rostov, a Rússia, que en el cens del 2010 tenia 4.958 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Rassvet (Vladímir)

* Per a altres significats, vegeu «Rassvet».
Rassvet (en rus: Рассвет) és un poble de l'óblast de Vladímir, a Rússia, segons el cens del 2010 tenia 43 habitants. Pertany al districte municipal de Gorokhovets.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26.
# Redlands

«Redlands» té aquests significats:
* Esport:
** Ciclisme:
*** Redlands Bicycle Classic, una carrera ciclista anual que es disputa a Califòrnia (Estats Units)
* Geografia:
** Estats Units:
*** Redlands (Califòrnia), una ciutat de l'estat de Califòrnia
**** Universitat de Redlands, una universitat californiana de la ciutat de Redlands
*** Redlands (Colorado), una concentració de població designada pel cens de l'estat de Colorado
# Regió de Selàndia

Selàndia (en danès i oficialment Sjælland) és una regió administrativa de Dinamarca, creada l'1 de gener del 2007 com a part de la Reforma Municipal que va substituir els antics 13 comtats (amter) per cinc entitats més grans però amb menys competències. Al mateix temps els petits municipis es van fusionar per formar unitats més grans, passant de 271 municipis als 98 actuals.
La regió de Selàndia ocupa la major part de l'illa Selàndia, excepte la part nord-est que constitueix la Regió de Hovedstaden, i les illes de Lolland, Falster, Møn i d'altres de més petites.
Comprèn els antics comtats de Roskilde, Storstrøm i Sjælland Occidental.

## Divisió territorial

La regió es divideix en 17 municipis:
| Municipi | Habitants (1 gener 2008) |
| Faxe | 35.418 |
| Greve | 47.773 |
| Guldborgsund | 63.496 |
| Holbæk | 69.010 |
| Kalundborg | 49.743 |
| Køge | 56.637 |
| Lejre | 26.603 |
| Lolland | 48.219 |
| Næstved | 80.732 |
| Odsherred | 33.129 |
| Ringsted | 32.092 |
| Roskilde | 80.687 |
| Slagelse | 77.457 |
| Solrød | 20.759 |
| Sorø | 29.180 |
| Stevns | 21.892 |
| Vordingborg | 46.600 |

## Consell Regional

Els 41 diputats del Consell Regional es reparteixen de la següent manera:
* Socialdemokraterne (Socialdemòcrates): 14 escons
* Venstre (Liberals): 13 escons
* Dansk Folkeparti (Partit popular): 4 escons
* Konservative Folkeparti: 3 escons
* Socialistisk Folkeparti (Ecosocialistes): 3 escons
* Det Radikale Venstre (Social-liberals): 2 escons
* Enhedslisten: 1 escó
* Blaklisten: 1 escó

## Referències

* ↑ «Gran Enciclopèdia Catalana». LLIBRE D'ESTIL DE LA REVISIÓ DE LA TOPONÍMIA ESTRANGERA, 01-12-2010, pàg. 54. Arxivat de l'original el 2022-01-24 [Consulta: 1r març 2016].
# Regió de Semenawi Keyih Bahri

Semenawi Keyih Bahri o Regió del Nord del Mar Roig és una regió (zoba) d'Eritrea, en la part sud-oest del país. La seva capital és la ciutat de Massawa.

## Departaments

Aquesta regió posseeix una subdivisió interna composta pels següents districtes:
* Districte d'Afabet
* Districte de Dahlak
* Districte de Ghelalo
* Districte de Foro
* Districte de Ghinda
* Districte de Karura
* Districte de Massawa
* Districte de Nakfa
* Districte de She'eb

## Territori i població

La regió de Semenawi Keyih Bahri té una superfície de 27.800 km². Dins de la mateixa hi habita una població d'aproximadament 617.000 persones (xifres del cens de l'any 2006).
# Regió de Shinyanga

Shinyanga és una de les trenta regions administratives en les quals està dividida la República Unida de Tanzània. La seva principal població és la ciutat de Shinyanga.

## Districtes

Aquesta regió es troba subdividida internament en vuit districtes:
* Bariadi
* Bukombe
* Kahama
* Kishapu
* Maswa
* Meatu
* Shinyanga urbà
* Shinyanga rural

## Territori i població

La regió de Shinyanga té una extensió de territori que abasta una superfície de 50.781 quilòmetres quadrats. A més aquesta regió administrativa té una població de 2.805.580 persones. La densitat poblacional és de 55 habitants per cada quilòmetre quadrat de la regió.

## Referències

* Shinyanga Region Homepage for the 2002 Tanzania National Census

## Enllaços externs

* Regió de Shinyanga - Lloc web oficial
# Deutscher Spiele Preis

El Deutscher Spiele Preis és un premi atorgat al millor joc de taula de l'any. Usualment distingeix propostes de joc d'estil europeu amb mecanismes innovadors o un disseny diferent i combina la votació dels crítics especialitzats amb vot popular.

## Guanyadors

| Any | Joc | Autor | Editor |
| 1990 | Hoity Toity | Klaus Teuber | F.X. Schmid Alea |
| 1991 | Master Labyrinth | Max J. Kobbert | Ravensburger |
| 1992 | Der fliegende Holländer | Klaus Teuber | Parker |
| 1993 | Modern Art | Reiner Knizia | Hans im Glück |
| 1994 | 6 Nimmt! | Wolfgang Kramer | Amigo Gigamic |
| 1995 | Catan | Klaus Teuber | Kosmos Filosofia |
| 1996 | El Grande | Wolfgang Kramer Richard Ulrich | Hans im Glück Jeux Descartes |
| 1997 | Löwenherz | Klaus Teuber | Goldsieber |
| 1998 | Tigre & Euphrate | Reiner Knizia | Hans im Glück |
| 1999 | Tikal | Wolfgang Kramer Michael Kiesling | Ravensburger |
| 2000 | Taj Mahal (joc) | Reiner Knizia | Alea |
| 2001 | Carcassonne (joc) | Klaus-Jürgen Wrede | Hans im Glück |
| 2002 | Puerto Rico (joc) | Andreas Seyfarth | Alea Tilsit |
| 2003 | Amun Re | Reiner Knizia | Hans im Glück |
| 2004 | Sankt Petersburg | Bernd Brunnhofer alias Michael Tummelhofer | Hans im Glück |
| 2005 | Louis XIV (joc) | Rüdiger Dorn | Alea |
| 2006 | Caylus (joc) | William Attia | Ystari Games |
| 2007 | Els pilars de la terra (joc) | [Michael Rieneck ] [Stefan Stadler ] | Kosmos Filosofia |
| 2008 | Agrícola (joc) | Uwe Rosenberg | Lookout Games Ystari Games |
| 2009 | Dominion | Donald X. Vaccarino | Hans im Glück Filosofia |
| 2010 | Fresko | Marco Ruskowski Marcel Süßelbeck | Queen Games |
| 2011 | 7 wonders | Antoine Bauza | Repos Production |
| 2012 | Descendance | [Inka und Markus Brand ] | Gigamic |
| 2013 | Terra Mystica | Jens Drögemüller Helge Ostertag | Filosofia |
| 2014 | Russian Railroads | Helmut Ohley Leonhard Orgler | Hans im Glück Filosofia |
| 2015 | Auf den Spuren von Marco Polo | Daniele Tascini Simone Luciani | Hans im Glück Filosofia |
| 2016 | Mombasa (joc) | Alexander Pfister | Eggertspiele / Pegasus Spiele Gigamic |
| 2017 | Terraforming Mars | Jacob Fryxelius | FryxGames Intrafin Games |
| 2018 | Azul (joc) | Michael Kiesling | Plan B Games / Pegasus Spiele Asmodee |
| 2019 | Wingspan | Elizabeth Hargrave | Stonemaier Games Matagot |
| 2020 | The Crew | Thomas Sink | Kosmos |
| 2021 | Lost Ruins of Arnak | Min i Elwen | Czech Games Edition |

## Referències

* ↑ Woods, Stewart. Eurogames. The Design, Culture and Play of Modern European Board Games (en anglès). McFarland, 2012. ISBN 9780786467976.
# Gorg de les Olletes

El Gorg de les Olletes és un gorg del terme municipal de Moià, a la comarca del Moianès.
Està situat a prop de l'extrem sud-oriental del terme, a la vall del torrent Mal, a prop i a migdia de la masia de les Closanes.

## Enllaços externs

* El Gorg de les Olletes en el seu entorn, a l'Institut Cartogràfic de Catalunya
# McKesson Plaza

McKesson Plaza és un gratacel d'oficines de 38 pisos i 161 m situat a 1 Post Street i Market Street al Districte Financer de la ciutat de San Francisco, a l'estat de Califòrnia (Estats Units). L'edifici serveix com a seu de la farmacèutica McKesson Corporation.
Dissenyat per l'arquitecte Welton Becket, l'edifici va exemplificar la seva inclinació pels patrons geomètrics repetitius i les parets revestides de pedra natural. El disseny de l'arquitecte paisatgista SWA Group per al concorregut lloc triangular/planer va crear una obertura octogonal de dos nivells que condueix a una estació de trànsit ràpid de la zona de la badia, i flanquejada per arbres, botigues i una sèrie de graons de granit utilitzats per seients.

## Referències

* ↑ «Emporis building ID 118736» (en anglès). Emporis. Arxivat de l'original el 2016-03-07. [Consulta: 1r maig 2023].
* ↑ «LinkedIn Company profile» (en anglès). LinkedIn.
* ↑ Andrew, Nelson. «Number 26: One Post Street in San Francisco's Financial District» (en anglès). San Francisco YIMBY, 01-07-2021.
* ↑ «Cultural Landscape Foundation» (en anglès). TCLF.

## Vegeu també

* Llista dels edificis més alts de San Francisco
# Bisha

Bisha és un uadi i un oasi de la part occidental de l'Aràbia Saudita; l'oasi ocupa uns 40 km al llarg del uadi del mateix nom que neix a l'est d'Abha a les muntanyes d'Asir i corre en direcció nord uns 650 km i s'uneix al uadi Ranya per acabar desaiguant al uadi Tathlith i al uadi al-Dawasir.
L'oasi és famós pels seus dàtils d'alta qualitat; els beduïns crien camells de la raça awarik (que mengen fulla d'arak). Les principals viles són Nimran i al-Rawshan, la primera un mercat regional i la segona amb la residència del governador saudita.
# (961) Gunnie

(961) Gunnie és un asteroide del cinturó principal descobert per l'astrònom Karl Wilhelm Reinmuth en 1921 des de l'observatori de Heidelberg-Königstuhl, Alemanya.
Deu el nom a una de les filles de l'astrònom suec Bror Asplind.
S'estima que té un diàmetre de 37,82 ± 0,9 km. La seva distància mínima d'intersecció de l'òrbita terrestre és d'1,45959 ua. El seu T$_J$ és de 3,338.
Té una variació de lluentor de 11,4 de magnitud absoluta.

## Referències

* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database.
# Fluminimaggiore

Fluminimaggiore (en sard, Frùmini Mayori) és un municipi italià, dins de la Província de Sardenya del Sud. L'any 2009 tenia 3.004 habitants. Es troba a la regió de Sulcis-Iglesiente. Limita amb el municipi d'Arbus (VS), Buggerru, Domusnovas, Gonnosfanadiga (VS) i Iglesias.

## Administració

Llista d'alcaldes :
| Període | Identitat | Partit |
| 2006-2008 | Mauro Giovanni Carta | Insieme per L'Unione |
| 2008- | Piergiuseppe Massa | Llista Cívica |
# Regió de Simiyu

Simiyu és una de les trenta regions administratives en les quals està dividida la República Unida de Tanzània. Va ser creada l'any 2012.
La seva principal població és la ciutat de Bariadi.

## Districtes

Aquesta regió es troba subdividida internament en cinc districtes:
* Bariadi
* Busega
* Itilima
* Maswa
* Meatu

## Territori i Població

La regió de Simiyu té una extensió de territori que abasta una superfície de 25,212 quilòmetres quadrats. Aquesta regió administrativa té una població de 1,584,157 persones. La densitat poblacional és de 63 habitants per cada quilòmetre quadrat de la regió.

## Referències

* ↑ Staff «Tanzania: State Gazettes New Regions, Districts». Daily News [Dar es Salaam, Tanzania], 09-03-2012. Arxivat 23 August 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-08-23. [Consulta: 6 març 2015].
# Tina (desambiguació)

«Tina» té aquests significats:
* Tina, gènere de plantes de la família de les sapindàcies.
* Tina: recipient o dipòsit per a contenir líquids
* Tina Turner: cantant estatunidenca
* Tina, pel·lícula documental de 2021 sobre la cantant
* Tina: abreviació de Cristina (nom)
* Tina o Thyna: ciutat de Tunísia
Viccionari
# Gausfred III de Rosselló

Gausfred III de Rosselló (? - 1164) fou comte de Rosselló (1113-1164).
Fill de Girard I i hereu del comtat de Rosselló a la mort d'aquest.
Va mantenir disputes amb els seus veïns, els Trencavell, vescomtes de Besiers. Per una altra banda seguí la coordialitat amb el comtat d'Empúries, iniciada pel seu avi Guislabert II, amb la signatura els anys 1121 i 1155 de convenis en els quals es reconeixien els drets mutus.
Es casà amb Ermengarda de Besiers, filla de Bernat Ató, vescomte de Besiers i l'Albi. D'aquesta unió en nasqué Girard II de Rosselló, últim comte privatiu de Rosselló.
# Phylogenetic Assignment of Named Global Outbreak Lineages

La Phylogenetic Assignment of Named Global Outbreak Lineages (PANGOLIN, denominació artificiosa que traduïda literalment seria «assignació filogenètica de llinatges de brots globals anomenats», i de forma més ajustada al que significa hauria de ser «denominació filogenètica de llinatges per al SARS-CoV-2». PANGOLIN és un programari desenvolupat per membres del Rambaut Lab, i l'aplicació web associada és desenvolupat pel Centre for Genomic Pathogen Surveillance a South Cambridgeshire (Anglaterra). El seu propòsit és implementar una nomenclatura dinàmica dels llinatges del SARS-CoV-2 (el virus que causa la COVID-19), coneguda com la nomenclatura Pango. Permet a un usuari assignar a una mostra de SARS-CoV-2 a un llinatge Pango comparant la seqüència del genoma de la mostra amb altres seqüències de genoma, i assigna el llinatge més probable (llinatge Pango) a les seqüències de consulta SARS-CoV-2.
Tal com es descriu a Andrew Rambaut i cols. (2020), un llinatge Pango es descriu com un cúmul de seqüències associades a un esdeveniment epidemiològic, per exemple, la introducció del virus en una àrea geogràfica diferent amb evidències de propagació posterior. Els llinatges estan dissenyats per capturar la vora emergent de la pandèmia i tenen una resolució de gra fi adequada per a la vigilància epidemiològica genòmica i la investigació dels brots.

## Referències

* ↑ «Real-Time Epidemiology for COVID-19».
* 1 2 «A dynamic nomenclature proposal for SARS-CoV-2 lineages to assist genomic epidemiology». Nature Microbiology, 5, 11, 2020, pàg. 1403–1407. DOI: 10.1038/s41564-020-0770-5. PMID: 32669681.
* ↑ «Pangolin web application release», 01-05-2020.

## Enllaços externs

* Programari pangolin de codi lliure a GitHub.com
* Aplicació Web
* cov-lineages.org
# Lancieux

Lancieux (en bretó Lanseeg, gal·ló Lansioec) és un municipi francès, situat a la regió de Bretanya, al departament de Costes del Nord. L'any 2006 tenia 1.330 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.195 | 1.214 | 1.084 | 1.156 | 1.245 | 1.220 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | André Gilbert | |
# Volta a Llombardia 1971

La Volta a Llombardia 1971 fou la 65a edició de la clàssica ciclista Volta a Llombardia. La cursa es va disputar el diumenge 9 d'octubre de 1971, sobre un recorregut de 266 km. El vencedor final fou el belga Eddy Merckx (Molteni-Arcore), que s'imposà en solitari i amb més de tres minuts sobre Franco Bitossi (Filotex) i Frans Verbeeck (Watney-Avia).

## Classificació general

| | Ciclista | Equip | Temps |
| 1 | Eddy Merckx | Molteni-Arcore | 6h 47' 54" |
| 2 | Franco Bitossi | Filotex | + 3' 31" |
| 3 | Frans Verbeeck | Watney-Avia | + 3' 33" |
| 4 | Antoine Houbrechts | Salvarani | m. t. |
| 5 | Georges Pintens | Hertekamp-Magniflex | m. t. |
| 6 | Enrico Maggioni | Cosatto | m. t. |
| 7 | Italo Zilioli | Ferretti | + 3' 47" |
| 8 | Roger De Vlaeminck | Mars-Flandria | + 3' 49" |
| 9 | Felice Gimondi | Salvarani | m. t. |
| 10 | Giancarlo Polidori | Scic | m. t. |

## Referències

* «Cyclisme - Tour de Lombardie - 1971». les-sports.info. [Consulta: 2 març 2016].
* «Giro di Lombardia 1971». cyclebase.nl. [Consulta: 2 març 2016].
* «65a edizione Giro di Lombardia (1971)». museociclismo.it. [Consulta: 2 març 2016].

## Enllaços externs

* Web oficial de la cursa (italià)
# Govern de Catalunya 1932-1933

En el període 1932-1933, després d'aprovar-se l'estatut de 1932, ja que l'Estatut de Núria no va ser aprovat i va ser modificat, tenint bases similars però amb molts retalls, i fer-se les primeres eleccions al Parlament de Catalunya (1932), Francesc Macià torna a ser nomenat President de la Generalitat i, el 19 de desembre de 1932, constitueix el primer govern de la Generalitat estatutària.
En aquest període, Macià va fer uns governs dominats pel seu partit, ERC, que havia estat clar vencedor a les eleccions, a diferència dels govern provisionals que havien estat governs de concentració amb representació d'altres forces polítiques.
Segons l'estatut, el Parlament i, conseqüentment el President, eren nomenats per un període de 5 anys. Francesc Macià, però, morí el 25 de desembre de 1933, quan portava una mica més d'un any, temps en el qual va tenir tres governs:
* Generalitat Estatutària (1932-1933)
* President: Francesc Macià i Llussà (ERC)
| Departament | Titulars | Titulars | Titulars |
| Departament | 19 de desembre de 1932 | 24 de gener de 1933 | 4 d'octubre de 1933 |
| Cap del Consell Executiu i Obres Públiques | Joan Lluhí i Vallescà (ERC) | | |
| Conseller Delegat i Finances | | Carles Pi i Sunyer (ERC) | |
| Conseller Primer i Finances | | | Miquel Santaló i Parvorell (ERC) |
| Hisenda | Carles Pi i Sunyer (ERC) | | |
| Governació i Sanitat | Josep Tarradellas i Joan (ERC) | | |
| Governació | | Joan Selves i Carner (ERC) | Pere Mestres i Albet (ERC) |
| Sanitat i Assistència Social | | Josep Dencàs i Puigdollers (ERC) | Josep Dencàs i Puigdollers (ERC) |
| Agricultura i Economia | Antoni Xirau i Palau (ERC) | Pere Mias i Codina (ERC) | Joan Ventosa i Roig (ERC) |
| Cultura | Ventura Gassol i Rovira (ERC) | Ventura Gassol i Rovira (ERC) | Ventura Gassol i Rovira (ERC) |
| Treball i Assistència Social | Francesc Xavier Casals i Vidal (ERC) | | |
| Treball i Obres Públiques | | Francesc Xavier Casals i Vidal (ERC) | Martí Barrera i Maresta (ERC) |
| Justícia i Dret | Pere Comas i Calvet (ERC) | Pere Corominas i Montanya (ERC) | Pere Corominas i Montanya (ERC) |
Amb la mort de Macià, el President del Parlament, Joan Casanovas i Maristany, ocupà interinament el càrrec fins a nomenar el 3 de gener, com nou President de la Generalitat, a Lluís Companys, qui havia estat el primer president del Parlament en 1932 i ho havia deixat per a ser Ministre de Marina al govern Azaña.
Companys formà un nou govern el 3 de gener de 1934 amb participació d'altres partits propers a Esquerra Republicana de Catalunya.

## Referències

* ↑ DOGC de nomenament del govern.
# Gram (desambiguació)

«Gram» té aquests significats:
* Gram o grama, planta herbàcia
* Gram (Dinamarca), població de Dinamarca al municipi de Hadesrlev
* Tinció de Gram, tinció diferencial emprada en microbiologia per a la visualització de bacteris en preparacions microscòpiques
* Matriu de Gram, matriu matemàtica
* Gram (g), unitat de mesura del Sistema Mètric Internacional
* Gram (mitologia), en la mitologia escandinava espasa que Sigurd va usar per matar el drac Fafner
* Gram (criptomoneda), és una criptomoneda en estat de desenvolupament creat pels germans Pável i Nikolái Durov que formarà part del conglomerat de serveis de Telegram Open Network.
# Kalsoyarfjørður

El Kalsoyarfjørður, pronunciat [kalsjaɹˌfjøːɹʊɹ] en feroès, és un estret de les illes Fèroe, que separa les illes de Kalsoy (a l'oest) i Kunoy (a l'est). Té una longitud de 18 km i una orientació nord-nord-est, sud-sud-oest.
Al nord, l'estret s'obre a l'Atlàntic Nord, mentre que pel sud es troba amb el Leirvíksfjørður, l'estret que separa les illes d'Eysturoy i de Borðoy.
A la riba occidental del Kalsoyarfjørður hi ha tots els nuclis habitats de Kalsoy (Syðradalur, Húsar, Mikladalur i Trøllanes). A la riba oriental hi ha el poble de Kunoy, situat a l'illa del mateix nom.
Un ferri de la companyia Strandfaraskip Landsins circula per les aigües de l'estret connectant Klaksvík amb Syðradalur.

## Referències

* ↑ «Kalsoyarfjørður» (en anglès). geoview.info. Arxivat de l'original el 2019-06-07. [Consulta: 7 juny 2019].
* ↑ «Kalsoyarfjørður». Mapcarta. [Consulta: 7 juny 2019].
* ↑ «56 Klaksvík - Syðradalur» (en feroès i anglès). Strandfaraskip. [Consulta: 7 juny 2019]. «Horaris»

## Vegeu també

* Llista de fiords de les Illes Fèroe.

## Enllaços externs

* Imatges del Kalsoyarfjørður al Flickr.
# Davagna

Davagna (en ligur Davagna o Dägna) és un comune italià, situat a la regió de la Ligúria i a la ciutat metropolitana de Gènova. El 2011 tenia 1.926 habitants.

## Geografia

Es troba a la vall Bisagno, a l'est de Gènova, compta amb una superfície de 20,53 km² i les frazioni de Calvari i Moranego, Rosso. Limita amb les comunes de Bargagli, Gènova, Lumarzo, Montoggio i Torriglia.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 16 juliol 2015].
# Glamorous

Glamorous és el nom de les següents obres:
* Glamorous (cançó de Fergie), cançó del 2006
* Glamorous (cançó de Natalia & En Vogue), cançó del 2007
* Glamorous (àlbum), disc de Denise Ho del 2005
* Glamorous (sèrie de televisió), sèrie començada el 2023
* Glamorous, membre del grup Juice Crew
# Regió de Singida

Singida és una de les trenta regions administratives en les quals està dividida la República Unida de Tanzània. La seva principal població és la ciutat de Singida.

## Districtes

Aquesta regió es troba subdividida internament en quatre districtes:
* Iramba
* Manyoni
* Singida urbà
* Singida rural

## Territori i població

La regió de Singida té una extensió de territori que abasta una superfície de 49.341 quilòmetres quadrats. A més aquesta regió administrativa té una població de1.090.758 persones. La densitat poblacional és de 22 habitants per cada quilòmetre quadrat de la regió.

## Referències

* Singida Region Homepage for the 2002 Tanzania National Census

## Enllaços externs

* Regió de Singida - Lloc web oficial
# Jaume Manel Oronich i Miravet

Jaume Manel Oronich i Miravet (Lleida, 11 d'agost de 1947) és un polític català conegut per ésser paer en cap de Lleida entre el 1987 i 1989.

## Biografia

Va obtenir el títol d'enginyer industrial a l'Escola d'Enginyeria Tècnica Industrial de Vilanova i la Geltrú (Garraf) i és membre d'Òmnium Cultural, de l'Orfeó Lleidatà i del Col·legi de Perits i Enginyers Tècnics Industrials. Ha estat afiliat al Sindicat de Quadres de Catalunya (SQQ) i a la Confederació de Sindicats Cristians (CSC).
Milita a Convergència Democràtica de Catalunya (CDC) des de 1978. Ha estat membre del Consell Directiu de la Fira de Lleida, president del Consell Comarcal del Segrià, cap de Serveis de Governació de la Generalitat de Catalunya i delegat del Govern de la Generalitat a Lleida.
Fou elegit diputat per CiU a les eleccions al Parlament de Catalunya de 1984 i 1988. Ha estat membre, entre d'altres de la Comissió de Reglament i de la Comissió d'Organització i Administració de la Generalitat i Govern Local del Parlament de Catalunya. A les eleccions municipals espanyoles de 1987 va aconseguir ser nomenat Paer en cap de Lleida, però arran d'una moció de censura l'abril de 1989 la va perdre.

## Referències

* ↑ Diputats III Legislatura

## Enllaços externs

* Diputats al Parlament a La Vanguardia, 31 de maig de 1988